Sklep Sodišča (šesti senat) z dne 21. februarja 2013 –
Ajdini
(Zadeva C‑312/12)
„Poslovnik Sodišča – Členi 53(2), 93(a) in 99 – Predlog za sprejetje predhodne odločbe – Preizkus skladnosti nacionalne določbe s pravom Unije ter nacionalno ustavo – Nacionalna ureditev, v skladu s katero ima postopek za oceno ustavnosti prednost – Listina Evropske unije o temeljnih pravicah – Neizvajanje prava Unije – Očitna nepristojnost Sodišča“
1.                     Vprašanja za predhodno odločanje – Predložitev Sodišču – Pristojnost nacionalnih sodišč – Nacionalna zakonodaja, v skladu s katero ima nacionalni postopek za oceno ustavnosti prednost – Nedopustnost – Pogoj (Člen 267 PDEU) (Glej točko 18.)
2.                     Vprašanja za predhodno odločanje – Pristojnost Sodišča – Meje – Predlog za razlago Listine Evropske unije o temeljnih pravicah – Predmet nacionalnega spora, ki ni nikakor v zvezi s pravom Unije – Nepristojnost Sodišča (Člen 267 PDEU; Listina Evropske unije o temeljnih pravicah, člen 51(1)) (Glej točki 21 in 22.)
3.                     Mejni nadzor, azil in priseljevanje – Politika priseljevanja – Status državljanov tretjih držav, ki so rezidenti za daljši čas – Direktiva 2003/109 – Dodelitev dovoljenja za prebivanje rezidentu za daljši čas – Pogoji (Direktiva Sveta 2003/109) (Glej točko 25.)
Predmet
Predlog za sprejetje predhodne odločbe – Tribunal du Travail de Huy – Razlaga členov 20, 21 in 26 Listine Evropske unije o temeljnih pravicah ter člena 234 ES – Temeljne pravice – Načelo prepovedi diskriminacije – Srbski državljan, ki je invalid – Dopustnost nacionalne ureditve, ki za nekatere osebe zaradi njihovega državljanstva izključuje pravico do nadomestila za invalidne osebe – Državljan tretje države, uradne kandidatke za pristop k Evropski uniji – Možnost predložitvenega sodišča, da zadevo predloži Sodišču – Dopustnost nacionalne ureditve, ki nacionalnemu sodišču nalaga, naj zadevo predhodno predloži ustavnemu sodišču
Izrek
Sodišče Evropske unije očitno ni pristojno za to, da bi odgovorilo na vprašanja, ki jih je postavilo Tribunal du travail de Huy (Belgija).